
O b e c n é     z a s t u p i t e ľ s t v o     T ô ň

Z Á P I S N I C A

z III. zasadnutia obecného zastupiteľstva, konaného dňa 

12.02.2015
Vyvesené dňa:

Zvesené dňa:

Zapisovateľka:  Marta Ledeczká

Z á p i s n i c a

     Obecné zastupiteľstvo v Tôni uskutočnilo dňa 12.02.2015, svoje tretie zasadnutie zasadačke obecného úradu

Prítomní: podľa prezenčnej listiny 
Ospravedlnene chýbal poslanec Zalán Csizmadia a Attila Magyarics, zástupca starostu obce 

Program zasadnutia:

1/   Otvorenie zasadnutia          

2/   Určenie zapisovateľa a overovateľov zápisnice      

3/   Voľba  návrhovej komisie
4/   Program rozvoja vidieka SR 2014-2020 

5/   Rôzne

6/   Návrh na uznesenie   

7/   Záver 

1. Otvorenie zasadnutia

   Zasadnutie obecného zastupiteľstva bolo zvolané v zmysle § 12 a 13 odst. 4 písmena a/ zákona č. 369/1990 Zb. v plnom znení zákona č. 612/2002 Z. z. o obecnom zriadení na deň 12. februára 2015 na 18.00 hodinu do zasadačky obecného úradu v Tôni. 

     Zasadnutie obecného zastupiteľstva otvoril starosta obce, ktorý srdečne privítal prítomných poslancov. 
     V zmysle § 12 zákona č. 612/2002 Z. z. o obecnom zriadení rokovanie obecného zastupiteľstva je zásadne verejné.

Zasadajúci konštatoval, že zbor je uznášaniaschopný.
Program zasadnutia bol jednohlasne schválený.

2. Určenie zapisovateľa a overovateľov
Za zapisovateľku bola určená: Marta Ledeczká.

Za overovateľov zápisnice boli navrhovaní a jednohlasne schválení: poslanec Zdenek Antala a Barnabás Domonkos.
3. Voľba návrhovej komisie
      Starosta obce predložil návrh na voľbu návrhovej komisie.

Za členov návrhovej komisie boli navrhnutí a jednohlasne schválení: poslanec Róbert Závodný a Mgr. Gabriel Fitus.  
4/   Program rozvoja vidieka SR 2014-2020
V tomto programovom bode starosta obce informoval prítomných poslancov o tom, že ho navštívili predstavitelia spoločnosti PREMIER CONSULTING z Komárna. Spoločnosť sa zaoberá s vypracovaním dotačných žiadostí.
V sídelnej štruktúre SR prevládajú malé obce do 1000 obyvateľov, ktorých je 1913, z toho malých obcí do 500 obyvateľov je 1142, čo tvorí 39,5 % z celkového počtu sídiel v SR.

M07 – Základné služby a obnova dedín vo vidieckych oblastiach /článok 20/
Právny základ:

· Článok 20 nariadenia EÚ č. 1305/2013 o podpore rozvoja vidieka z EPFRV

· Príloha 1 bod 8.6 vykonávacieho nariadenia Komisie EÚ č. 808/2014
Investície do vytvárania, zlepšovania alebo rozširovania všetkých druhov infraštruktúr nalých rozmerov
Podopatrenia:

7.2  Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných  zdrojov a úspor energie

Opis typu operácie

· výstavba, rekonštrukcia, modernizácia, dostavba kanalizácie, vodovodu, alebo

čistiarne odpadových vôd;

· výstavba a rekonštrukcia miestnych komunikácií, lávok, mostov, chodníkov a

záchytných parkovísk, autobusových zastávok, výstavba, rekonštrukcia a údržba

odvodňovacích kanálov, prehlbovanie existujúcich obecných studní. V prípade

investícií do miestnych komunikácii, tie budú umožnené len v malom rozsahu a

za predpokladu, že prispievajú k oživeniu znevýhodnenej vidieckej oblasti, kde

môže zlepšiť prepojenie medzi vidieckymi oblasťami a širšou dopravnou sieťou,

príp. budú prispievať k miestnemu ekonomickému rozvoju (napr. k rozvoju

vidieckeho cestovného ruchu a pod.);

· zlepšenie vzhľadu obcí – úprava a tvorba verejných priestranstiev, námestí,

parkov a pod.
Grant (nenávratný finančný príspevok), možnosť poskytnutia zálohovej platby do výšky 50 %

oprávnených nákladov.
Priímatelia sú obce vo vidieckych oblastiach s počtom obyvateľov do 1 000 (vrátane)
V rámci výberu projektov bude aplikovaný systém bodového hodnotenia. Zároveň bude

stanovená minimálna prahová hodnota, ktorú musí projekt dosiahnuť, aby bol oprávnený,

prípadne bude stanovená podmienka, že ak niektoré z definovaných kritérií projekt nespĺňa

(resp. hodnotenie je 0) nemôže byť schválený (aspekt kvality).

V rámci hodnotenia budú minimálne aplikované nasledovné princípy:

· komplexnosť – posúdenie či je projekt komplexný a po ukončení realizácie bude

funkčný a životaschopný, či jednotlivé činnosti a aktivity projektu komplexne riešia

požadovaný stav, t. z. či nejde len o 1 etapu projektu, na ktorú musí nadväzovať ďalšia

etapa);

· udržateľnosť – finančná a technologická udržateľnosť – zabezpečenie ďalších zdrojov

financovania po ukončení realizácie projektu, použitie moderných, nezastaralých technológií;

· realizovateľnosť – či bude realizáciou plánovaných činností dosiahnutý cieľ projektu

vrátane vzatia do úvahy iných aspektov, ktoré môžu projekt ohroziť;

· hospodárnosť – zásada hospodárnosti znamená, že žiadateľ pri zabezpečení

realizácie projektu postupuje čo možno najhospodárnejšie, t. j., že výdavky/náklady na

akúkoľvek fázu projektu sú minimálne možné a pritom sa ešte stále dosiahne účel

(cieľ projektu), ktorý chce žiadateľ dosiahnuť;

· efektívnosť projektu – maximalizovanie výsledkov činnosti vo vzťahu k

disponibilným verejným prostriedkom. Zásada efektívnosti na úrovni projektu je

chápaná aj ako stanovenie takých cieľov projektu, aby sa dosiahol celkový žiadaný

efekt projektu;

· uprednostnené budú projekty súvisiace s ekonomickým rozvojom a/alebo projekty,

ktoré kombinujú viacero akcií vytvárajúcich konkrétne podmienky pre ekonomický

rozvoj vidieckych obcí (t. z. napr., že podporené investície budú mať pozitívny vplyv

na zamestnanosť, rozvoj podnikania a pod.), za predpokladu súladu ekonomického

rozvoja s ochranou životného prostredia a racionálneho využitia prírodných zdrojov;

· uprednostnené budú projekty začleňujúce prvky zelenej infraštruktúry;

· uprednostnené budú projekty, v rámci ktorých budú mať realizované operácie dopad

na širšie územie viacerých katastrov obcí a budú predkladané združeniami obcí;

· uprednostnené budú projekty obcí do 500 obyvateľov (vrátane) pred projektmi obcí s

vyšším počtom obyvateľov;

· princíp uľahčenia prístupu marginalizovaných skupín k podpore (zvýhodňovanie

projektov, ktoré riešia aj problémy marginalizovaných skupín).
Poslanec Závodný sa informoval o hrubej kalkulácií na rekonštrukciu miestnych komunikácií, chodníkov, autobusových zastávok.
Starosta obce uviedol, že na rekonštrukciu miestnych komunikácií vyžiadal od firmy Slovenská správa ciest cenovú ponuku, ale žiaľ túto nedostal. V našej obci z uvedeného podopatrenia je možné čerpať finančné prostriedky na rekonštrukciu miestnych komunikácií na 1/3 z celkovej dĺžky komunikácií. To z toho dôvodu, že ulica Bratislavská, Komáránská, Trávnická a Železničná sú v správe štátu resp. nitrianskeho samosprávneho kraja.

Poslanec Mgr. Fitus navrhoval, aby namiesto rekonštrukcie miestnych komunikácií boli vybudované resp. obnovené chodníky v obci. Najprv len jednu ulicu treba kompletne urobiť, a to vybudovať chodníky a odvodňovacie žľaby a až potom ďalšie ulice obnoviť, teda postupne.
Poslanec Závodný sa zaujímal o cene 1 m chodníka.

Poslanec Domonkos navrhoval, obnoviť časť vedľa štátnej cesty I/63, ktorá prechádza cez našu obec. Myslí si tak, ako je to vo Veľkom Mederi alebo v Dolnom Bare.

Starosta obce uviedol, že podľa jeho názoru na uvedených miestach vybudované chodníky nie sú praktické. V zimnom období odhrnený sneh v roztavenom stave ťažšie odtečie zo štátnej cesty. V našej obci na štátnej ceste najprv treba vyriešiť odkanalizovanie. Ak by bol vybudovaný chodník vedľa cesty, tak by cesta bola ešte vyššia. A tým by bol ťažší výjazd z dvorov rodinných domov.
Poslanec Mgr. Fitus uviedol, že v ulici Novej, kde on býva, je veľký problém s odkanalizovaním ulice. Navrhoval vyčistiť existujúce odvodňovacie žľaby, aby bol vyriešený odtek dažďovej vody z ulice. 
Ďalej navrhoval, aby z podopatrenia 7.2 okrem prvého bodu bola podaná žiadosť o poskytnutie finančných prostriedkov na všetky možnosti.

Po prerokovaní dotačných možností obce poslanci jednohlasne schválili podať žiadosť o získanie finančných prostriedkov v podopatrení č. 7.2  Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných  zdrojov a úspor energie

Vytváranie, zlepšovanie alebo rozširovanie miestnych služieb vrátane voľného času a kultúry a súvisiacej infraštruktúry
Podopatrenie

7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry

· investície súvisiace s vytváraním podmienok pre trávenie voľného času vrátane

príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov;

· zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia;

· investície súvisiace so zvyšovaním kvality života obyvateľov – investície spojené s

odstraňovaním malých tzv. divokých skládok odpadov resp. opusteného odpadu;

· investície súvisiace so zvýšením bezpečnosti a prevencie proti vandalizmu na

verejných priestoroch (montáž kamerových systémov a iných bezpečnostných

prvkov);

· investície súvisiace s vytváraním podmienok pre rozvoj podnikania –

rekonštrukcie nevyužívaných objektov v obci pre podnikateľskú činnosť,

výstavba/rekonštrukcia tržníc pre podporu predaja miestnych produktov a pod.

· investície do využívania OZE vrátane investícií spojenými s úsporou energie – len

ako súčasť investícií do miestnych služieb.
Grant (nenávratný finančný príspevok), možnosť poskytnutia zálohovej platby do výšky 50 %

oprávnených nákladov.
Prijímatelia sú obce vo vidieckych oblastiach s počtom obyvateľov do 1 000 (vrátane).
Poslanec Mgr. Fitus navrhoval, aby hlavnou prioritou bola dokončenie rekonštrukcie kultúrneho domu, potom treba vyriešiť výmenu pozemkov pod obliekarňou na športovom ihrisku, pod budovou školy s reformovanou kresťanskou cirkvi. Treba zistiť presnú výmeru vymeniteľných pozemkov, aby obec mohla podať dotačnú žiadosť na modernizáciu športového ihriska..
Poslankyňa Bc. Antalová navrhovala vybudovanie kamerového systému v obci.

Starosta obce uviedol, že na základe vyjadrenia polície v našej obci je nízky počet trestného činu z toho dôvodu nie je potrebný kamerový systém.

Poslanec Antala navrhoval odstrániť divoké skládky v katastrálnom území obce Tôň.

Starosta obce informoval poslancov o tom, že obec môže podať dotačnú žiadosť na všetky možnosti uvedené v jednotlivých podopatreniach. Cena vypracovania jednej žiadosti je 900 €.
Všetky vymenované možnosti sú dôležité pre našu obec. Tak rekonštrukcia domu smútku, ako výstavba tržnice a obnovenie športového ihriska.

Po prerokovaní dotačných možností obce poslanci jednohlasne schválili podať žiadosť o získanie finančných prostriedkov v podopatrení č. 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry

5/   Rôzne

Starosta obce informoval poslancov o tom, že obec môže podať žiadosť o poskytnutie o poskytnutí dotácie z ministerstva výstavby a regionálneho rozvoja na spracovanie dokumentácie Územného plánu obce, bez uloženia akontácie. 

Poslanci jednohlasne schválili podanie žiadosti na spracovanie dokumentácie Územného plánu obce.

Ďalšou možnosťou je získanie finančných prostriedkov z Ministerstva financií SR na uskutočnenie športových a kultúrnych podujatí v obci vo výške 13 000 €. Vlastné náklady sú vo výške 10 % z poskytnutých finančných prostriedkov.

Poslanci jednohlasne schválili podanie žiadosti na získanie finančných prostriedkov z Ministerstva financií SR na organizovanie športových a kultúrnych podujatí v obci.

Majiteľ firmy TONEX Komárno, pán Varga, vyhľadal starostu obce s ponukou možnosti výstavby ďalších nájomných bytov v obci. 

V obci sú už postavené nájomné bytové domy s 6 bytovými jednotkami a 8 bytovými jednotkami. Zatiaľ obec neeviduje ďalších záujemcov o nájomné byty. 

Poslankyňa Bc. Antalová sa informovala o neplatičoch za nájomné byty.
Starosta obce uviedol, že sú nájomcovia, ktorí niekoľko mesiacov zaostávajú s platením, ostatní riadne plnia svoje povinnosti. Jedna nájomníčka je dlžná už s polročným nájomným, vec vybavuje exekútor.

Poslanec Domonkos uviedol, že podľa jeho vedomia v obci Klížska Nemá je záujem o nájomné byty, u nás prečo nie je.

Poslankyňa Bc. Antalová dodala, že má také informácie, že v Klížskej Nemej nájomný byt po 30 rokoch bude vo vlastníctve nájomcu.

Starosta obce zareagoval na to tak, že to závisí od zmluvy.

Po prerokovaní možnosti výstavby ďalších nájomných bytov poslanci jednohlasne odmietli ponuku realizácie výstavby nájomných bytov.  
6/ Návrh na uznesenie   

UZNESENIE

z III. zasadnutia obecného zastupiteľstva, konaného dňa 12.02.2015
III/2015

Obecné zastupiteľstvo

A/ Schvaľuje  - jednohlasne
podať žiadosť o získanie finančných prostriedkov v podopatrení č. 7.2  Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných  zdrojov a úspor energie

B/ Schvaľuje – jednohlasne

podať žiadosť o získanie finančných prostriedkov v podopatrení č. 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry

C/ Schvaľuje – jednohlasne

podanie žiadosti na spracovanie dokumentácie Územného plánu obce bez vlastných nákladov.

D/ Schvaľuje – jednohlasne

podanie žiadosti na získanie finančných prostriedkov z Ministerstva financií SR na organizovanie športových a kultúrnych podujatí v obci, vlastné náklady vo výške 10 %

Výška dotácie je 13.000 €
E/ Neschvaľuje - odmietne
ponuku realizácie výstavby nájomných bytov v obci Tôň s firmou Tonex Komárno.  

7/   Záver 

      Starosta obce poďakoval prítomným poslancom za ich účasť na plenárnom zasadnutí, za ich aktívnu prácu a týmto ukončil jednanie. Uznesenie bolo schválené podľa jednotlivých bodov tak, ako je to uvedené v bode č. 6 a nakoniec aj v celku.

V Tôni, dňa 12.02.2015

B u g á r   Imrich


        starosta

Overovatelia:   Domonkos Barnabás
                       Antala Zdenek
UZNESENIE

z III.  zasadnutia obecného zastupiteľstva, konaného dňa 12. 02. 2015

III/2015

Obecné zastupiteľstvo

A/ Schvaľuje  - jednohlasne
podať žiadosť o získanie finančných prostriedkov v podopatrení č. 7.2  Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných  zdrojov a úspor energie

B/ Schvaľuje – jednohlasne

podať žiadosť o získanie finančných prostriedkov v podopatrení č. 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry

C/ Schvaľuje – jednohlasne

podanie žiadosti na spracovanie dokumentácie Územného plánu obce bez vlastných nákladov.

D/ Schvaľuje – jednohlasne

podanie žiadosti na získanie finančných prostriedkov z Ministerstva financií SR na organizovanie športových a kultúrnych podujatí v obci, vlastné náklady vo výške 10 %

Výška dotácie je 13.000 €

E/ Neschvaľuje - odmietne
ponuku realizácie výstavby nájomných bytov v obci Tôň s firmou Tonex Komárno.  

V Tôni, dňa 12.02.2015



B u g á r    Imrich



     starosta 

